Assemblea di Corsica

L'assemblea di Corsica hè l'assemblea deliberente di a cullettività territuriale di a Corsica. Hè cumposta dà 51 cunsiglieri eletti à u suffraghju universale. 

L'assemblea di Corsica sede in Aiacciu.

U 6 è 13 di dicembre di u 2015 si so passate l'ultime elezzione territuriale. Cum'è a cullettività territuriale unica un sera in piazza chè u 1u di ghjennaghju di u 2018, l'attuale mandatu un sera chè di dui anni.

 Storia 
L'assemblea di Corsica hè criata in 1982 seguidantu e legge di diccintralizazione chi purta à a Corsica un statutu particulareLoi n°82-214 du 2 mars 1982 portant statut particulier de la région Corse (organisation administrative).

A prima assemblea hè eletta l'8 d'aostu di u 1982. L'esecutivu è cunfidatu à u presidente di l'assembleaLoi n°82-214 du 2 mars 1982 portant statut particulier de la région Corse (organisation administrative). Nuladimenu, u modu di scutinu è u fattu chi 2231 voce abbastanu pè pudè sede rendenu l'assemblea difficilmente guvernevule. L'assemblea sera dunque disciolta dà u cunsigliu di i ministri in lu 1984. U so modu di scutinu sera allora cambiatu u 10 di lugliu di u 1985« Les statuts de 1982 et 1991 », sur La Documentation française (consulté le 27 novembre 2015).

In lu 1991, un statutu novu hè adupratu pè a Corsica : a nova legge crea una cullettivita territuriale Corsa cù un statutu particulare indè a regioneLoi n° 91-428 du 13 mai 1991 portant statut de la collectivité territoriale de Corse  L'assemblea di Corsica hè cumposta di 51 socii è u scutinu prupurziunale hè mentenutu mà ci hè una prima di 3 sede pè u primu partitu (purtata à 9 sede dapoi 2010Modification du mode de scrutin de l'élection de l'Assemblée de Corse Sur le site net-iris.fr - consulté le 4 avril 2012). U putere esecutivu hè cunfidatu à un cunsigliu esecutivu distintu di l'assemblea è elettu da iddu.

Dopu à un fiascu in lu 2003, un prugettu di cullettività unica hè finalmente sceltu u 7 d'aostu di u 2015 : privede a criazione di una cullettività di a Corsica pè u primu di ghjenaghju di lu 2018Loi n° 2015-991 du 7 août 2015 portant nouvelle organisation territoriale de la République.

 Cumpusizione è elezzione 
L'assemblea di Corsica hè cumposta di 51 socii, eletti à u suffraghju universale. È liste anu dà rispette a parità. 

Ci hè un sicondu tornu s'eddu un ci hè mancuna lista à avè 50% à u primu tornu. È liste chi anu avutu almenu  7% di è voce ponu prisentà si pè u sicondu tornu. Quiddi chì anu avutu almenu 5% di e voce ponu s'addunì incù un altra lista s'edda hè qualificata.

A prima lista uttene una prima di 9 sede è i resti di e sede so scumparti trà tutte e liste chi anu avutu almenu 5% di è voce.

L'assemblea di Corsica prucede, u ghjovi sicondu à la so elezzione, à l'elezzione di u so presidente è à l'elezzione di u cunsigliu esecutivu di Corsica. I socii di u cunsigliu esecutivu un pudenu micca esse, à u listessu tempu, cunsiglieri à l’assemblea.

 Gruppi attuali 
 Gruppi pulitichiNome di gruppuPartiti riprisentatiEletti Statutu Per a Corsica Femu a Corsica è Corsica libera24 Maghjurenza Prima a Corsica Divers gauche è Front de gauche12 Le Rassemblement Les Républicains, UDI è CCB11 Front national Corse Front national4

 Presidente 
U presidente di l'assemblea di Corsica hè elettu durante a prima accolta chi seguita l’elezzione. Per i dui primi torni di scutinu, ci vole una maghjuranza assuluta per esse elettu. Per u terzu tornu, abbasta una maghjurita simplice.

 Ghjuramentu 
In dicembre di lu 2015, Ghjuvan Guidu Talamoni, presta ghjuramentu annantu à una edizione di 1758 di a Giustificazione della rivoluzione di Corsica, cume Gilles Simeoni, elettu presidente di u cunsigliu esecutivu di Corsica.
PresidentePartituDateConsigliu regiunale di CorsicaFrançois GiacobbiRadical1974-1979Jean FilippiRadical1979-1982Assemblea di CorsicaProsper AlfonsiMRG1982-1984Jean-Paul de Rocca SerraRPR1984-1998José RossiUDF-PR-DL-UMP1998-2004Camille de Rocca SerraUMP2004-2010Dominique BucchiniPCF2010-2015Jean-Guy TalamoniCorsica libera2015-2018

 Annutazione è referenze 

Categoria:Pulitica
Categoria:Corsica